Stewart Granger

James Lablache Stewart, nado en Londres o 6 de maio de 1913 e finado en Santa Monica o 16 de agosto de 1993, foi un actor británico coñecido como Stewart Granger, asociado con protagonistas heroicos e románticos. Foi un actor popular desde a década de 1940 a principios dos sesenta.

 Traxectoria 
Granger estudou interpretación na escola Webber Douglas Academy of Dramatic Art, e unha vez rematada a súa formación comezou a participar como extra en filmes ingleses. A finais da década de 1930 adoptou o seu nome artístico Stewart Granger, para evitar confusións co actor estadounidense James Stewart, que nesa época estaba a adquirir unha crecente popularidade en Inglaterra. Durante varios anos continuou a actuar no cinema como extra ou en pequenos papeis e traballou tamén en varias compañías de teatro.

Por fin, en 1939, Granger conseguiu un papel principal nu filme, So This Is London. A partir de entón foise convertendo nun dos actores románticos máis populares do seu pais, obtendo éxito tras éxito nos filmes en que actuaba, case sempre no papel de heroe. Finalmente acabou chamando a atención dos estudios de Hollywood, e en 1950 asinou un contrato con Metro-Goldwyn-Mayer.'FRANCIS' STORIES ARE BOUGHT BY U.-I.: The New York Times 17 de maio de 1950: 35. Nos anos seguintes interveu en numerosos filmes, encarnando heroes románticos e aventureiros.

Granger era un home alto a quen lle gustaba matizar as súas interpretacións de estilo shakespeariano con algo de humor e de innegable atractivo varonil, cunha voz suave e unha melena de cabelo ondulado, que resultaba un galán simpático a todos os públicos. Actuaba con enorme facilidade, podía comunicar intensidade emocional e convicción, e parecía gozar coas súas personaxes. Moitas das escenas de risco as realizaba el, sen deixarse dobrar por especialistas.

En 1956 adquiriu a nacionalidade estadounidense e comezou a traballar de xeito independente, é dicir, sen estar na nómina de estudio ningún. Nos anos seguintes apareceu novamente en producións británicas, así como doutros países. A partir de 1970 actuou tamén en filmes e series para televisión, tanto nos Estados Unidos como en Europa. Granger regresou así mesmo de cando en vez ao teatro, onde obtivo un éxito considerable. A súa última aparición en escena foi en Broadway, na obra The Circle, coprotagonizada por Rex Harrison.

Stewart faleceu en Santa Monica, a causa de cancro de próstata e ósos, aos 80 anos de idade.

 Vida persoal 
Granger estivo casado en tres ocasións e tivo catro fillos:
 Elspeth March (1938–1948); dous fillos, Jamie e Lindsay
 Jean Simmons (1950–1960), (coa que protagonizou Adam and Evelyne, Young Bess e Footsteps in the Fog); unha filla, Tracy
 Caroline LeCerf (1964–1969); unha filla, Samantha.

Granger afirmou na súa autobiografía que Deborah Kerr se achegara a el romanticamente na parte de atrás do seu coche cando estaban a rodar Caesar and Cleopatra.Granger, Stewart. Sparks Fly Upward, Putnam; 1st American edition (1981),  Aínda que nesa época el estaba casado, dixo que el e Kerr tiveron unha aventura. Preguntada por esta revelación, Kerr respondeu "Que home máis galante".

 Filmografía 

The Song You Gave Me (1933) como Waiter (sen acreditar)
A Southern Maid (1933) (sen acreditar)
Give Her a Ring (1934) como Diner (sen acreditar)
Over the Garden Wall (1934) (sen acreditar)
A Southern Maid (1934) (sen acreditar)
I Spy (1934) (sen acreditar)
Under Secret Orders (1937) (sen acreditar)
So This Is London (1939) como Laurence
Convoy (1940) como Sutton (sen acreditar)
Secret Mission (1942) como Sub-Lieutenant Jackson
Thursday's Child (1943) como David Penley
The Man in Grey (1943) como Peter Rokeby
The Lamp Still Burns (1943) como Laurence Rains
Fanny by Gaslight  (1944) como Harry Somerford
Love Story (1944) como Kit Firth
Madonna of the Seven Moons (1945) como Nino
Waterloo Road (1945) como Ted Purvis
Caesar and Cleopatra (1945) como Apollodorus
Caravan (1946) como Richard Darrell
The Magic Bow (1946) como Niccolò Paganini
Captain Boycott (1947) como Hugh Davin
Blanche Fury (1948) como Philip Thorn
Saraband for Dead Lovers (1948) como Konigsmark
Woman Hater (1948) como Lord Terence Datchett
Adam and Evelyne (1949) como Adam Black
King Solomon's Mines (1950) como Allan Quatermain
Soldiers Three (1951) como Pvt. Archibald Ackroyd
The Light Touch (1951) como Sam Conride
The Wild North (1952) como Jules Vincent
Scaramouche (1952) como Andre Moreau
O prisioneiro de Zenda (1952) como Rudolf Rassendyll / rei Rudolf V
Salome (1953) como Commander Claudius
Young Bess (1953) como Thomas Seymour
All the Brothers Were Valiant (1953) como Mark Shore
Beau Brummell (1954) como George Bryan 'Beau' Brummell
Green Fire (1954) como Rian X. Mitchell
Moonfleet (1955) como Jeremy Fox
Footsteps in the Fog (1955) como Stephen Lowry
The Last Hunt (1956) como Sandy McKenzie
Bhowani Junction (1956) como Col. Rodney Savage
The Little Hut (1957) como Sir Philip Ashlow
Gun Glory (1957) como Tom Early
Harry Black (1958) como Harry Black
The Whole Truth (1958) como Max Poulton
North to Alaska (1960) como George Pratt
The Secret Partner (1961) como John Brent aka John Wilson
Sodom and Gomorrah (1962) como Lot
The Legion's Last Patrol (1962) como Captain Le Blanc
Swordsman of Siena (1962) como Thomas Stanswood
The Shortest Day (1963) como Avvocato (sen acreditar)
The Secret Invasion (1964) como Maj. Richard Mace
Among Vultures (1964) como Old Surehand
The Crooked Road (1965) como Duke of Orgagna
Red Dragon (1965) como Michael Scott
Flaming Frontier (1965) como Old Surehand
The Oil Prince (1965) como Old Surehand
Killer's Carnival (1966) como David Porter (Vienna segment)
Target for Killing (1966) como James Vine
Requiem for a Secret Agent (1966) como Jimmy Merrill
The Trygon Factor (1966) como Supt. Cooper-Smith
The Last Safari (1967) como Miles Gilchrist
Any Second Now (1969, telefilme) como Paul Dennison
The Hound of the Baskervilles (1972, telefilme) como Sherlock Holmes
The Wild Geese (1978) como Sir Edward Matherson
The Royal Romance of Charles and Diana (1982, telefilme) como Filipe, duque de Edimburgo
A Hazard of Hearts (1987, telefilme) como the elder Lord Vulcan
Hell Hunters (1988) como Martin Hoffmann
Chameleons (1989, telefilme) como Jason
Fine Gold (1989) como Don Miguel

 Notas 

 Véxase tamén 

 Ligazóns externas 
 Box office reception of Stewart Granger's films in France
 Britmovie.co.uk
 Photographs and literature
 BBC interview with Gloria Hunniford
 Stewart Granger's appearance on This Is Your Life

Categoría:Nados en Kensington e Chelsea
Categoría:Nados en 1913
Categoría:Finados en 1993
Categoría:Actores de cinema de Inglaterra
Categoría:Actores de teatro de Inglaterra
Categoría:Actores de televisión de Inglaterra
Categoría:Finados por cancro